PATVIRTINTA

Vilniaus universiteto Senato

2016 m. balandžio 19 d. nutarimu Nr. S-2016-5-4

**UNIVERSITETO BENDRUOMENĖS AR JOS DALIES SUSIRINKIMŲ (KONFERENCIJŲ) IR APKLAUSŲ ORGANIZAVIMO TVARKOS APRAŠAS**

1. **BENDROSIOS NUOSTATOS**
2. Vilniaus universiteto bendruomenės ar jos dalies susirinkimų (konferencijų) ir apklausų organizavimo tvarkos aprašas(toliau – Aprašas)nustato Vilniaus universiteto (toliau – Universitetas) bendruomenės įtraukimo į svarbių Universitetui veiklos klausimų svarstymą tvarką, klausimų bendruomenės svarstymui pateikimo, susirinkimų (konferencijų) ir apklausų organizavimo tvarką.
3. Aprašas parengtas vadovaujantis Vilniaus universiteto statutu (toliau – Statutas), Lietuvos Respublikos mokslo ir studijų įstatymu, kitais Lietuvos Respublikos ir Universiteto teisės aktais.
4. Apraše naudojamos sąvokos:
	1. bendruomenė – asmenų, dalyvaujančių Universiteto mokslo, meno, studijų ar dėstymo veikloje arba susijusių su Universitetu kitais Statuto 13 straipsnyje išvardintais ryšiais/santykiais visuma. Konkretaus susirinkimo arba apklausos atveju nustatoma klausimą svarstysianti konkreti bendruomenės dalis;
	2. susirinkimas – bendruomenės ar jos dalies nuomonės tam tikru Universiteto veiklos klausimu išreiškimo būdas, bendruomenės nariams susirenkant ir aptariant svarstomą Universiteto veiklos klausimą;
	3. konferencija – bendruomenės ar jos dalies nuomonės tam tikru Universiteto veiklos klausimu išreiškimo būdas, visos bendruomenės arba jos dalies deleguotiems atstovams susirenkant ir aptariant svarstomą Universiteto veiklos klausimą;
	4. apklausa – bendruomenės ar jos dalies nuomonės tam tikru Universiteto veiklos klausimu išreiškimo būdas nuotoliniu balsavimu, naudojant elektroninių ryšių priemones;
	5. kitos Apraše naudojamos sąvokos atitinka Statute naudojamas sąvokas.
5. Tais atvejais, kai bendruomenė ar jos dalis šiame Apraše nustatyta tvarka pareiškia nuomonę Senato arba Tarybos svarstomu klausimu, ši nuomonė turi būti išklausoma. Susirinkimų (konferencijų) ir apklausų metu pareikšta bendruomenės ar jos dalies nuomonė yra patariamojo pobūdžio.
6. **SUSIRINKIMŲ (KONFERENCIJŲ) IR APKLAUSŲ ORGANIZAVIMAS**
7. Susirinkimuose (konferencijose) arba atliekant apklausas gali būti aptariami Statuto 33 straipsnio 1 dalies 2, 3, 6–22, 24–30 punktuose nustatyti Universiteto veiklos klausimai. Sprendimą dėl tam tikro Senato kompetencijai priskiriamo Universiteto veiklos klausimo pateikimo bendruomenei svarstyti prieš Senatui priimant sprendimą atitinkamu klausimu, priima Senatas paprasta balsų dauguma ne mažiau kaip vieno trečdalio visų Senato narių siūlymu.
8. Senato nutarime dėl susirinkimo (konferencijos) arba apklausos paskelbimo turi būti nustatyta konkreti apklausiama bendruomenės dalis (visa bendruomenė ar tam tikra jos dalis (nurodant konkrečią Statuto 13 straipsnyje ir, esant reikalui, 14 str. 2 dalyje numatytą asmenų grupę) ar jos deleguoti atstovai (konferencijos atveju)), nuomonės išreiškimo būdas (susirinkimas, konferencija ar apklausa) ir terminas (ne ilgesnis nei 2 mėnesiai nuo Senato nutarimo priėmimo dienos), teikiamas svarstyti klausimas bei nurodyta konkreti bendruomenės narių svarstymui teikiamo klausimo formuluotė.
9. Senatui priėmus sprendimą dėl susirinkimo (konferencijos) arba apklausos paskelbimo, Rektorius paveda tam tikram padaliniui, specialistui ar specialistų grupei organizuoti susirinkimą (konferenciją) ar apklausą ir apibendrinti rezultatus.
10. Susirinkimui (konferencijai) vadovauja Rektoriaus paskirtas Universiteto darbuotojas.
11. Susirinkimų (konferencijų) metu balsuojama slaptai.
12. Apklausos organizuojamos naudojant elektroninių ryšių priemones, kurių pritaikymą efektyviam apklausų organizavimui užtikrina už informacinių technologijų taikymą Universitete atsakingas Universiteto padalinys. Esant techninėms galimybėms, apklausos gali būti vykdomos Universiteto intranete. Visais atvejais turi būti užtikrinamas apklausoje dalyvaujančių bendruomenės narių nuomonių konfidencialumas ir apklausos reprezentatyvumas.
13. Įvykus bendruomenės ar jos dalies susirinkimui (konferencijai) ar apklausai, jų rezultatai pateikiami Senatui. Artimiausiame Senato posėdyje Senato pirmininkas supažindina Senatą su bendruomenės ar jos dalies išreikšta nuomone. Tuo atveju, jeigu svarstomu klausimu galutinį sprendimą priima Taryba, bendruomenės ar jos dalies nuomonė pateikiama Tarybai.
14. Susirinkimų (konferencijų) ir apklausų rezultatus įforminantys dokumentai bei kiti su susirinkimų (konferencijų) ir apklausų organizavimu susiję dokumentai saugomi Universitete nustatyta tvarka.
15. Susirinkimų (konferencijų) ar apklausų organizavimui reikalingas materialines ir organizacines sąlygas užtikrina Rektorius.
16. **BAIGIAMOSIOS NUOSTATOS**
17. *Mutatis mutandis* taikant šio Aprašo nuostatas, gali būti organizuojami Universiteto tam tikro kamieninio akademinio padalinio (toliau – Padalinys) bendruomenės ar jos dalies susirinkimai (konferencijos) arba apklausos svarbiais Padalinio veiklos klausimais. Šiuo atveju sprendimą dėl susirinkimo (konferencijos) arba apklausos priima Padalinio taryba ne mažiau kaip vieno trečdalio visų Padalinio tarybos narių siūlymu. Padalinio taryba gali nustatyti detalią Padalinio bendruomenės ar jos dalies susirinkimų (konferencijų) arba apklausų Padalinio veiklos klausimais organizavimo tvarką.
18. Susirinkimai (konferencijos) arba apklausos kitais, Aprašo 4 punkte neišvardintais, svarbiais Universiteto veiklos klausimais organizuojami Universiteto valdymo organų, kurių kompetencijai priskiriamas atitinkamas klausimas, iniciatyva.
19. Rektoriaus arba jo įgalioto Prorektoriaus ar Kanclerio įsakymu gali būti priimami susirinkimų (konferencijų) ir apklausų organizavimo metodiką nustatantys ar kiti Aprašą įgyvendinantys dokumentai.
20. Aprašo nuostatos keičiamos, papildomos ar naikinamos Senato nutarimu.